
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


12 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3614 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινωνι¬ 
κής Φροντίδας μη κερδοσκοπικού χαρακτήρα. 

2 

Απόρριψη του αιτήματος Πιστοποίησης Ν.Π.Ι.Δ. 
ως φορέων παροχής υπηρεσιών Κοινωνικής Φρο¬ 
ντίδας μη κερδοσκοπικού χαρακτήρα. 

3 

Κατάρτιση και τήρηση καταλόγου και διαδικασία 
τοποθέτησης ειδικευμένων ιατρών για εξειδίκευ- 
ση στις Πολυδύναμες Μονάδες Εντατικής Νοση¬ 
λείας. 

4 

Έναρξη λειτουργίας των Περιφερειακών Γραφεί¬ 
ων Ασύλου Πειραιά και Αλίμου. 

5 

Δικαιολογητικά έκδοσης άδειας εισαγωγής υλι¬ 
κών του ν. 2168/1993 που προορίζονται για τις 
ανάγκες του Λιμενικού Σώματος Ελληνικής Ακτο¬ 
φυλακής. 


ΔΙΟΡΘΩΣΕΙΣ ΣΦΑΛΜΑΤΩΝ 


6 Διόρθωση σφάλματος στην αριθ. ΔΙΠΑΑΔ/Φ.Κ./ 
125/26249/12-8-2017 απόφαση της Υπουργού 
Διοικητικής Ανασυγκρότησης. 


ΑΠΟΦΑΣΕΙΣ 

Αριθ. Δ23/44155/2072 (1) 

Ειδική πιστοποίηση και ανανέωση πιστοποίησης 
Ν.Π.Ι.Δ. ως φορέων παροχής υπηρεσιών Κοινω¬ 
νικής Φροντίδας μη κερδοσκοπικού χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 
Κυβέρνηση και τα «Κυβερνητικά Όργανα» που κυρώθη¬ 
κε με το άρθρο πρώτο του π.δ/τος 63/2005(ΦΕΚ 98/Α'), 
β) του άρθρου 9, του ν. 4052/2012 (ΦΕΚ 41 /Α') Νόμος 
αρμοδιότητας Υπουργείων Υγείας και Κοινωνικής Αλ¬ 


ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 
(ΦΕΚ 87 Α') «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης-Πρόγραμμα Καλλικρά¬ 
της», 

δ) των παρ. 2, 3,4, 5 και 6 του άρθρου 5 του ν. 2646/ 
1998 (ΦΕΚ 236 Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις», 
ε) των παρ. 1 και 2 εδ. δ' του άρθρου 7 του ν. 3106/2003 
(ΦΕΚ 30 Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 
στ) της παρ. 1 εδ. α' του άρθρου 3 του ν. 3895/2010 
(ΦΕΚ 206 Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα», 
ζ) του άρθρου 27 του ν. 4320/2015 (ΦΕΚ 29 Α') «Μετο- 
νομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 113/2014 (ΦΕΚ 180/29-8-2014) «Οργανισμός 
Υπ. Εργασίας, Κοινωνικής Ασφάλισης και Πρόνοιας». 

3. Το π.δ. 24/2015 (ΦΕΚ 20/27-1-2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23-9-2015) «Διορισμός 

Αντιπροέδρων.Υφυπουργών». 

5. Τη με αριθμ. Υ28/ΦΕΚ 2168/Β72015 απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

6. Την αριθμ. Γ.Π.: Π2γ/οικ.59633/2011 (ΦΕΚ 1310 Β') 
απόφαση του Υπουργού Υγείας και Κοινωνικής Αλληλεγ¬ 
γύης «Καθορισμός της μορφής του Αριθμού Μητρώου, 
στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3614/12.10.2017 


7. Την κοινή υπουργική απόφαση (κ.υ.α.) των Υπουρ¬ 
γείων Οικονομικών και Υγείας και Κοινωνικής Αλληλεγ¬ 
γύης με αρ. Γ.Π.:Π(2)γ/οικ. 34029/22-3-2012 (ΦΕΚ 1163/ 
τ.Β'/10-4-2012). 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού. 

9. Τις εισηγήσεις των Περιφερειαρχών. 

10. Το αριθ. πρωτ. 7570/25.9.2017 έγγραφο του 
Ε.Κ.Κ.Α. που αφορά στην απόφαση του Δ.Σ. για την Ειδική 
πιστοποίηση, Ν.Π.Ι.Δ. μη κερδοσκοπικού χαρακτήρα, 
ως φορέων παροχής υπηρεσιών κοινωνικής φροντίδας, 
αποφασίζουμε: 

Την Πιστοποίηση του κάτωθι Ν.Π.Ι.Δ. ως φορέα παρο¬ 
χής υπηρεσιών Πρωτοβάθμιας Κοινωνικής Φροντίδας 
μη κερδοσκοπικού χαρακτήρα: 

• Σύλλογος Γονέων και Ατόμων με ειδικές ανάγκες 
Έδεσσας, με έδρα στην Έδεσσα. 

Την Ανανέωση της Πιστοποίησης των κάτωθι Ν.Π.Ι.Δ. 
ως φορέων παροχής υπηρεσιών Πρωτοβάθμιας Κοινω¬ 
νικής Φροντίδας μη κερδοσκοπικού χαρακτήρα: 

• Κέντρο Πρόληψης των Εξαρτήσεων και Προαγωγής 
της Ψυχοκοινωνικής Υγείας Περιφερειακής Ενότητας 
Αχάίας με διακριτικό τίτλο «Καλλίπολις», με έδρα στη 
Πάτρα. 

• Σύλλογος Συμπαραστάσεως Κρατουμένων «Ο Εσταυ¬ 
ρωμένος», με διακριτικό τίτλο «Ο ΕΣΤΑΥΡΩΜΕΝΟΣ» με 
έδρα στο Βόλο. 

• Παγχιακός Σύλλογος Ατόμων με Αναπηρία με διακρι¬ 
τικό τίτλο «Π.Σ.Α.μεΑ.», με έδρα τη Χίο. 

• Πανελλήνιος Σύλλογος Πρόληψης, Ενημέρωσης και 
Συμπαράστασης Ατόμων με Ειδικές Ανάγκες (από εγκε¬ 
φαλική παράλυση - νοητική υστέρηση - υδροκεφαλία - 
μικροκεφαλία - σύνδρομο ϋοννη) με διακριτικό τίτλο «Η 
ΦΡΟΝΤΙΔΑ» με έδρα Αγ. I. Ρέντη. 

• Σύλλογος Γονέων, Κηδεμόνων και Φίλων ΑμεΑ Ανοι¬ 
χτή Αγκαλιά με διακριτικό τίτλο ΑΝΟΙΧΤΗ ΑΓΚΑΛΙΑ με 
έδρα τους Αγ. Αναργύρους. 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθ. Δ23/ΟΙΚ. 46147/2 155 (2) 

Απόρριψη του αιτήματος Πιστοποίησης Ν.Π.Ι.Δ. 
ως φορέων παροχής υπηρεσιών Κοινωνικής 
Φροντίδας μη κερδοσκοπικού χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 


Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α'), 
β) του άρθρου 9, του ν. 4052/2012 (ΦΕΚ41/Α') νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.),της 
Ελληνικής Δημοκρατίας και της Τράπεζας της Ελλάδος, 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 
(ΦΕΚ 87 Α') «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της», 

δ) των παρ. 2, 3, 4, 5 και 6 του άρθρου 5 του ν. 2646/ 
1998 (ΦΕΚ 236 Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις», 
ε) των παρ. 1 και 2 εδ. δ' του άρθρου 7 του ν. 3106/2003 
(ΦΕΚ 30 Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 
στ) της παρ. 1 εδ. α' του άρθρου 3 του ν. 3895/2010 
(ΦΕΚ 206 Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα». 

ζ) του άρθρου 27 του ν. 4320/2015 (ΦΕΚ 29 Α') «Μετο- 
νομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 113/2014 (ΦΕΚ 180/29-8-2014) «Οργανισμός 
Υπ. Εργασίας, Κοιν. Ασφάλισης και Πρόνοιας». 

3. Το π.δ. 24/2015 (ΦΕΚ 20/27-1 -2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23-9-2015) «Διορισμός 

Αντιπροέδρων.Υφυπουργών». 

5. Την αριθμ. Υ28/ΦΕΚ 2168/Β72015 απόφαση του 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

6. Την αριθμ. Γ.Π.:Π2γ/οικ.59633/2011 (ΦΕΚ 1310 Β') 
απόφαση του Υπουργού Υγείας και Κοινωνικής Αλληλεγ¬ 
γύης «Καθορισμός της μορφής του Αριθμού Μητρώου, 
στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

7. Την κοινή υπουργική απόφαση (κ.υ.α.) των Υπουρ¬ 
γείων Οικονομικών και Υγείας και Κοινωνικής Αλληλεγ¬ 
γύης με αρ. Γ.Π.:Π(2)γ/οικ. 34029/22-3-2012 (ΦΕΚ 1163/ 
τ.Β'/10-4-2012). 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του προϋπολογισμού. 

9. Τ ις εισηγήσεις των Περιφερειαρχών. 

10. Το αριθμ. 7570/25-9-2017 έγγραφο του Ε.Κ.Κ.Α. 
που αφορά στην απόφαση του Δ.Σ. για την Ειδική πι¬ 
στοποίηση Ν.Π.Ι.Δ. μη κερδοσκοπικού χαρακτήρα, ως 

φορέων παροχής υπηρεσιών Κοινωνικής Φροντίδας, 
αποφασίζουμε: 

Τη Μη Πιστοποίηση, των κάτωθι Ν.Π.Ι.Δ., ως φορέων 
παροχής υπηρεσιών Πρωτοβάθμιας Κοινωνικής Φροντί¬ 
δας μη κερδοσκοπικού χαρακτήρα: 

• Σύλλογος Γονέων και Φίλων Ατόμων και Παιδιών με 
Ειδικές Ανάγκες «ΑΓΙΟΙ ΑΝΑΡΓΥΡΟΙ» με έδρα στη Θήβα. 

Διότι ο Φορέας δεν έχει επιδείξει σημαντικές δράσεις 
κοινωνικής φροντίδας κατά τη διετία 2015-2016. 

• Φιλανθρωπικό Σωματείο Κοινωνική Μέριμνα Μοσχά¬ 
του «Διονύσιος Θεοφιλάτος» με διακριτικό τίτλο ΚΜΜ, 
με έδρα στο Μοσχάτο. 

Διότι ο Φορέας δεν έχει τεκμηρίωση επαρκώς δράσεις 
πρωτοβάθμιας κοινωνικής φροντίδας κατά την διετία 
2015-2016. 

• Τη Μη Ανανέωση της Πιστοποίησης, του κάτωθι 
Ν.Π.Ι.Δ., ως φορέα παροχής υπηρεσιών Πρωτοβάθμιας 
Κοινωνικής Φροντίδας μη κερδοσκοπικού χαρακτήρα: 

■ Σύλλογος Νεφροπαθών Μεσσηνίας με έδρα στον 
Αντικάλαμο - Καλαμάτας. 

Διότι ο Φορέας δεν έχει προσκομίσει επαρκή τεκμήρια 
για οργανωμένες δράσεις κοινωνικής φροντίδας, ενώ 
παράλληλα η ιστοσελίδα του κρίνεται ελλιπής, καθώς 
δεν περιέχει πληροφορίες για την ενημέρωση των εν¬ 
διαφερομένων. 

Οι ως άνω φορείς δύνανται να υποβάλουν εκ νέου 
αίτηση πιστοποίησης μετά την πάροδο δυο (2) μηνών 
από την έκδοση της τελικής απορριπτικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθ. Α2α/Γ.Π·θΐκ.7443 8 (3) 

Κατάρτιση και τήρηση καταλόγου και διαδικα¬ 
σία τοποθέτησης ειδικευμένων ιατρών για εξει- 
δίκευση στις Πολυδύναμες Μονάδες Εντατικής 
Νοσηλείας. 

Ο ΥΠΟΥΡΓΟΣ ΚΑΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α. του άρθρου 84 του ν. 2071/1992 (ΦΕΚ 123 Α') «Εκ¬ 
συγχρονισμός και οργάνωση Συστήματος Υγείας», 
β. του π.δ. 63/2005 (ΦΕΚ 98 Α') «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα», όπως τροποποιήθηκε και ισχύει, 
γ. του π.δ. 73/2015 (ΦΕΚ 116 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις αριθμ. 10 της 97ης/11-1-1993, 14 της 165ης/ 
5-3-2001 και 5 της 240ης/23-4-2013 αποφάσεις της Ολο¬ 
μέλειας του Κε.Σ.Υ. 


3. Την αριθμ. Υ25/2015 (ΦΕΚ Β /6-10-2015) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Υγείας Παύλο Πολάκη». 

4. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Α. Καθορίζουμε την διαδικασία τοποθέτησης ειδικευ¬ 
μένων ιατρών προς εξειδίκευση στις Πολυδύναμες Μο¬ 
νάδες Εντατικής Νοσηλείας (Μ.Ε.Θ. (Ενηλίκων ή Παίδων) 
και Μ.Ε.Ν.Ν.). 

Άρθρο 1 

Κατάρτιση και τήρηση καταλόγων 
ειδικευμένων ιατρών 

1. Για κάθε αναγνωρισμένη προς εξειδίκευση Μ.Ε.Θ. 
(Ενηλίκων ή Παίδων) και Μ.Ε.Ν.Ν. καταρτίζεται και τηρεί¬ 
ται ηλεκτρονικός κατάλογος ειδικευμένων ιατρών υπο¬ 
ψηφίων προς εξειδίκευση, στην οικεία Υ.Πε., ο οποίος 
βρίσκεται αναρτη μένος στον ιστότοπό της. 

2.0 κατάλογος περιλαμβάνει το ονοματεπώνυμο του/ 
της ιατρού, την ειδικότητα του/της, τον αριθμό πρωτοκόλ¬ 
λου καιτην ημερομηνία κατάθεσης της αίτησής του/της. 

Άρθρο 2 

Δικαίωμα υποβολής αίτησης, καθορισμός 
προτεραιότητας, επιλογή τοποθέτησης 

1. Δικαίωμα εγγραφής στους καταλόγους μονάδων 
προς εξειδίκευση έχουν οι ιατροί οι οποίοι είναι: 

α. Ελληνίδες/Ελληνες υπήκοοι ή υπήκοοι κράτους 
μέλους της Ευρωπαϊκής Ένωσης ή σύζυγοι Ελλήνων 
υπηκόων ή υπηκόων κράτους μέλους της Ε.Ε. ή υπή¬ 
κοοι τρίτων χωρών με δελτίο παραμονής επί μακράν 
διαμένοντος ή κάτοχοι μπλε κάρτας της Ε.Ε. ή κάτοχοι 
δελτίου παραμονής δεύτερης γενιάς ή κάτοχοι δελτίου 
άδειας παραμονής ομογενούς, 

β. Κάτοχοι τίτλου των ειδικοτήτων: 

> Παθολογίας, Καρδιολογίας, Πνευμονολογίας - Φυμα¬ 
τιολογίας, Χειρουργικής, Αναισθησιολογίας και Νεφρο¬ 
λογίας για τις θέσεις των Μ.Ε.Θ.. 

> Παιδιατρικής και Χειρουργικής Παίδων για τις θέσεις 
των Μ.Ε.Θ. Παίδων καθώς και Καρδιολογίας, Πνευμονο- 
λογίας - Φυματιολογίας και Αναισθησιολογίας εφόσον 
οι υποψήφιοι έχουν εργαστεί μετά τη λήψη της ειδικό¬ 
τητας για χρονικό διάστημα 18 μηνών σε Παιδιατρικό 
Νοσοκομείο και 

> Παιδιατρικής για τις θέσεις Μ.Ε.Ν.Ν. 

2. Οι ιατροί έχουν δικαίωμα υποβολής αίτησης εγγρα¬ 
φής στους καταλόγους μίας μόνο Υγειονομικής Περι¬ 
φέρειας. 

3. Στην αίτησή τους, η οποία υπέχει και θέση υπεύθυ¬ 
νης δήλωσης, οι ενδιαφερόμενοι/ες έχουν την δυνατότη¬ 
τα να επιλέξουν την τοποθέτησή τους σε περισσότερες 
από μία Μ.Ε.Θ. (Ενηλίκων ή Παίδων) ή Μ.Ε.Ν.Ν.,της ίδιας 
Υγειονομικής Περιφέρειας. 

4. Οι ιατροί καταχωρούνται σε όλους τους καταλόγους 
των μονάδων που έχουν επιλέξει με την αίτησή τους και 
η μεταξύ τους προτεραιότητα ανά μονάδα καθορίζεται 
από το χρόνο κατάθεσης και τον απόλυτο αριθμό πρω¬ 
τοκόλλου της αίτησής τους. 

5. Η αρμόδια υπηρεσία της οικείας Υγειονομικής Πε¬ 
ριφέρειας ελέγχει τα υποβληθέντα δικαιολογητικά και 
καταχωρεί την αίτηση στους αντίστοιχους καταλόγους 
των μονάδων προς εξειδίκευση. 

Άρθρο 3 

Καθορισμός προτεραιότητας εγγραφής 
στους καταλόγους κατά την πρώτη εφαρμογή 
της απόφασης 

Κατά την πρώτη εφαρμογή της παρούσας, η σειρά 
προτεραιότητας καταχώρισης στους καταλόγους των 
μονάδων, των ιατρών που θα υποβάλλουν αίτηση εντός 
δέκα (10) εργασίμων ημερών από την ημερομηνία δημο¬ 
σίευσης, θα καθοριστεί μετά από κλήρωση μεταξύ των 
ενδιαφερομένων, η οποία θα διενεργηθεί από την οικεία 
Δ.Υ.Πε. Για την ημερομηνία διεξαγωγής της κλήρωσης οι 
ενδιαφερόμενοι θα ενημερωθούν από την οικεία ΥΠε. 
προκειμένου να παραστούν όσοι το επιθυμούν. Τα απο¬ 
τελέσματα της κλήρωσης θα αναρτηθούν υποχρεωτικά 
στον ιστότοπο κάθε Υ.Πε. Για τις αιτήσεις που θα υποβλη¬ 
θούν μετά την πάροδο των δέκα (10) εργασίμων ημερών 
και εφεξής, ισχύουν τα αναφερόμενα στην παράγραφο 4 
του άρθρου 2 της παρούσας. 

Άρθρο 4 

Απαιτούμενα δικαιολογητικά 

1. Για την εγγραφή τους στον κατάλογο, οι ενδιαφερό- 
μενοι/ες υποβάλλουν τα εξής δικαιολογητικά: 

ί. Αίτηση/Υπεύθυνη δήλωση σε ειδικό έντυπο το οποίο 
βρίσκεται αναρτημένο στον ιστότοπο του Υπουργείου 
Υγείας (νννννν. γτι οΓι. 9 ον.9 γ) και των Υ.Πε., ή χορηγείται από 
την υπηρεσία στην οποία υποβάλλονται τα δικαιολογη- 
τικά. Η αίτηση / υπεύθυνη δήλωση συμπληρώνεται με 
ακρίβεια και σε όλα τα στοιχεία που περιλαμβάνει. Αιτή¬ 
σεις σε διαφορετικό από το παραπάνω έντυπο ή αιτήσεις 
στις οποίες δεν έχουν συμπληρωθεί όλα τα απαιτούμενα 
στοιχεία, δεν γίνονται δεκτές. 

ίί. Φωτοαντίγραφο πτυχίου. Σε περίπτωση πτυχίου πα¬ 
νεπιστημίου κράτους μέλους της Ευρωπαϊκής Ένωσης 
απαιτείται και φωτοαντίγραφο επίσημης μετάφρασης. 
Σε περίπτωση πτυχίων από χώρες εκτός της Ευρωπαϊκής 
Ένωσης, απαιτείται φωτοαντίγραφο του ξενόγλωσσου 
πτυχίου, φωτοαντίγραφο επίσημης μετάφρασης και 
φωτοαντίγραφο της απόφασης ισοτιμίας του ΔΟΑΤΑΠ. 

ίίί. Φωτοαντίγραφο απόφασης άδειας ή βεβαίωσης 
άσκησης ιατρικού επαγγέλματος. 

ίν. Φωτοαντίγραφο απόφασης χορήγησης τίτλου ει¬ 
δικότητας. 

ν. Φωτοαντίγραφο βεβαίωσης εγγραφής σε Ιατρικό 
Σύλλογο της επικράτειας. 

νί. Φωτοαντίγραφο ταυτότητας ή διαβατηρίου, από 
το οποίο θα προκύπτει ότι ο/η κάτοχος είναι Έλληνας 
υπήκοος ή υπήκοος χώρας κράτους μέλους της Ευρω¬ 
παϊκής Ένωσης. 

Οι σύζυγοι Ελλήνων υπηκόων ή υπηκόων κρατών 
μελών της Ευρωπαϊκής Ένωσης πρέπει να υποβάλλουν 
φωτοαντίγραφο δελτίου μόνιμης διαμονής μέλους οι¬ 
κογένειας πολίτη της Ένωσης. 

Οι υπήκοοι χωρών εκτός Ευρωπαϊκής Ένωσης οφεί¬ 
λουν να προσκομίσουν: 


- φωτοαντίγραφο του δελτίου παραμονής επί μακράν 
διαμένοντος ή 

- φωτοαντίγραφο μπλε κάρτας της Ευρωπαϊκής Ένω¬ 
σης ή 

- φωτοαντίγραφο δελτίου άδειας παραμονής ομογε¬ 
νούς ή 

- φωτοαντίγραφο δελτίου παραμονής δεύτερης γενιάς, 

νϋ. Βεβαίωση εκπλήρωσης υπηρεσίας υπαίθρου ή βε¬ 
βαίωση νόμιμης απαλλαγής, οι οποίες εκδίδονται από 
το Τμήμα Ιατρών υπόχρεων και επί θητεία υπηρεσίας 
υπαίθρου της Διεύθυνσης Ανθρωπίνων Πόρων Ν.Π.του 
Υπουργείου Υγείας. 

νίϋ. Οι πολίτες κρατών μελών της Ευρωπαϊκής Ένωσης 
και χωρών εκτός Ευρωπαϊκής Ένωσης πρέπει να υπο¬ 
βάλλουν πιστοποιητικό ελληνομάθειας επιπέδου Β2 από 
το Κέντρο Ελληνικής Γλώσσας του Υπουργείου Παιδεί¬ 
ας, Έρευνας και Θρησκευμάτων, ή από το Διδασκαλείο 
Νέας Ελληνικής Γλώσσας του Εθνικού και Καποδιστρι- 
ακού Πανεπιστημίου Αθηνών, ή από το σχολείο Νέας 
Ελληνικής Γλώσσας του Αριστοτελείου Πανεπιστημίου 
Θεσσαλονίκης. 

Δεκτές γίνονται επίσης βεβαιώσεις γνώσης της ελλη¬ 
νικής γλώσσας, οι οποίες έχουν χορηγηθεί μετά από εξε¬ 
τάσεις ενώπιον της αρμόδιας επιτροπής του Κεντρικού 
Συμβουλίου Υγείας (ΚΕ.Σ.Υ.). 

Για τους ιατρούς που είναι απόφοιτοι δευτεροβάθμιας 
εκπαίδευσης στην Ελλάδα, ή απόφοιτοι Ελληνικού Πανε¬ 
πιστημίου, ή διαθέτουν απόφαση ισοτιμίας και αντιστοι¬ 
χίας του πτυχίου τους από τον ΔΟΑΤΑΠ (ΔΙΚΑΤΣΑ) μετά 
από εξετάσεις, ή έχουν αποκτήσει τίτλο ειδικότητας στην 
Ελλάδα, δεν απαιτείται βεβαίωση γνώσηςτης ελληνικής 
γλώσσας. 

ίχ. Ιατροί των ειδικοτήτων Καρδιολογίας, Πνευμονολο- 
γίας - Φυματιολογίας και Αναισθησιολογίας που επιθυ¬ 
μούν να διοριστούν σε θέσεις Μ.Ε.Θ. Παίδων θα πρέπει 
να προσκομίσουν βεβαιώσεις ή πιστοποιητικά από τα 
οποία να προκύπτει ότι έχουν εργαστεί μετά τη λήψη 
της ειδικότητας για χρονικό διάστημα 18 μηνών σε Παι¬ 
διατρικό Νοσοκομείο. 

2. Όλα τα ξενόγλωσσα πτυχία και πιστοποιητικά θα 
πρέπει απαραιτήτως να έχουν μεταφραστεί επίσημα 
στην ελληνική γλώσσα από τις αρμόδιες προς τούτο 
αρχές της ημεδαπής. Στα απλά φωτοαντίγραφα των ξε¬ 
νόγλωσσων πτυχίων και πιστοποιητικών θα πρέπει να 
φαίνεται και η σφραγίδα της Χάγης (ΑΡ05ΤΙΙΙΕ) που έχει 
τεθεί στο πρωτότυπο πτυχίο ή πιστοποιητικό. Σε κάθε 
περίπτωση και σύμφωνα με τα οριζόμενα στις αριθμ. 
ΔΙΣΚΠΟ/Φ.15/οικ.8342/1 -4-2014 (ΑΔΑ: ΒΙΗ0Χ-6ΥΖ) και 
ΔΙΑΔΠ/Φ Α.2.3/21119/1 -9-2014 (ΑΔΑ: ΒΜ3ΛΧ-ΥΝ9) εγκυ¬ 
κλίους του Υπουργείου Εσωτερικών και Διοικητικής Ανα¬ 
συγκρότησης, γίνονται υποχρεωτικά αποδεκτά ευκρινή 
φωτοαντίγραφα ξενόγλωσσων πτυχίων και πιστοποιη¬ 
τικών, υπό την προϋπόθεση ότι τα έγγραφα αυτά έχουν 
επικυρωθεί πρωτίστως από δικηγόρο. 

3. Οι αιτήσεις και τα δικαιολογητικά υποβάλλονται 
στην αντίστοιχη Υγειονομική Περιφέρεια είτε αυτοπρο¬ 
σώπως είτε μέσω πληρεξουσίου που έχει ειδικά εξουσι¬ 
οδοτηθεί γι' αυτό με εξουσιοδότηση, με θεωρημένο το 
γνήσιο της υπογραφής του εξουσιοδοτούντος/της εξου- 
σιοδοτούσας σύμφωνα με το νόμο, είτε ταχυδρομικά 
με συστημένη επιστολή ή με εταιρεία ταχυμεταφοράς. 

4. Αιτήσεις με ελλιπή στοιχεία που δεν συνοδεύονται 
από όλα τα απαιτούμενα δικαιολογητικά, δεν καταχω- 
ρούνται στον κατάλογο και επιστρέφονται στους ενδι¬ 
αφερομένους. 

Άρθρο 5 

Διαγραφή από τον κατάλογο 

Όσοι/ες ιατροί, καταλαμβάνουν θέση στο στενό ή στον 
ευρύτερο δημόσιο τομέα, υποχρεούνται να υποβάλλουν 
αίτηση διαγραφής από τους καταλόγους των προς εξει- 
δίκευση ιατρών. 

Οι ιατροί διαγράφονται αυτόματα από όλους τους κα¬ 
ταλόγους των μονάδων που είναι εγγεγραμμένοι αμέσως 
μετά την έκδοση της απόφασης τοποθέτησής τους σε 
οποιαδήποτε από τις μονάδες της επιλογής τους. 

Άρθρο 6 

Διαδικασία τοποθέτησης 

1. Η απόφαση τοποθέτησης στις Πολυδύναμες Μονά¬ 
δες Εντατικής Νοσηλείας Μ.Ε.Θ. (Ενηλίκων ή Παίδων) ή 
Μ.Ε.Ν.Ν., εκδίδεται από τον Διοικητή της οικείας Υγειο¬ 
νομικής Περιφέρειας.Το σχέδιο της απόφασης αποστέλ- 
λεται στην αρμόδια Διεύθυνση του Υπουργείου Υγείας 
(Δ/νση Ανθρωπίνων Πόρων Ν.Π., Τμήμα Ιατρών Ε.Σ.Υ.) 
προκειμένου να χορηγηθεί η απαιτούμενη βεβαίωση 
του Προϊσταμένου της Γενικής Διεύθυνσης Οικονομικών 
Υπηρεσιών και στη συνέχεια επιστρέφεται στην Υ.Πε. 
και κοινοποιείται στον ενδιαφερόμενο με συστημένη 
επιστολή. Αντίγραφο της απόφασης κοινοποιείται στο 
νοσοκομείο τοποθέτησης συνοδευόμενο από τα δικαι- 
ολογητικά που είχε υποβάλλει και φωτοαντίγραφο της 
αίτησής του. 

2.0 ιατρός οφείλει να προσέλθει στο νοσοκομείο για 
υπογραφή σύμβασης και ανάληψη υπηρεσίας εντός 
δέκα (10) εργασίμων ημερών από την ημερομηνία πα¬ 
ραλαβής της απόφασης τοποθέτησής του και να προ¬ 
σκομίσει τα παρακάτω δικαιολογητικά προκειμένου να 
αναλάβει υπηρεσία: 

> αποδεικτικό παραλαβής της απόφασης τοποθέτη¬ 
σης. 

> υπεύθυνη δήλωση ότι δεν ασκεί ελεύθερο επάγγελ¬ 
μα ούτε κατέχει άλλη θέση στον δημόσιο ή στον ιδιωτικό 
τομέα. 

3. Η αρμόδια υπηρεσία του Νοσοκομείου οφείλει να 
αναζητήσει το σχετικό αντίγραφο Ποινικού Μητρώου, 
σύμφωνα με τα οριζόμενα στο άρθ. 1 της αριθ. ΔΙΑΔΠ/ 
Α722863/16-10-2006 (ΦΕΚ1551/23-10-2006 τ.Β') κοινής 
υπουργικής απόφασης, το Πιστοποιητικό Στρατολογι¬ 
κής Κατάστασης σύμφωνα με τα οριζόμενα στην αριθ. 
ΔΙΑΔΠ/Φ.Α.2.1/20562/19-7-2013 κοινή υπουργική από¬ 
φαση (ΦΕΚ 1881 Β, ΑΔΑα ΒΛΩΡΧ-Ν4Μ) και να εφαρμόσει 
τα οριζόμενα στις διατάξεις του άρθρου 7 του ν. 4210/ 
2013, για την σχετική πιστοποίηση υγείας. 

Άρθρο 7 

Τοποθέτηση μόνιμων ιατρών 

Ενόπλων Δυνάμεων προς εξειδίκευση 

Μόνιμοι ιατροί των Ενόπλων Δυνάμεων μπορούν να 
τοποθετούνται ως άμισθοι υπεράριθμοι για εξειδίκευση 
σε αναγνωρισμένες για το σκοπό αυτό Πολυδύναμες 


Μονάδες Εντατικής Θεραπείας Μ.Ε.Θ. (Ενηλίκων ή Παί¬ 
δων) και Πολυδύναμες Μονάδες Εντατικής Νοσηλείας 
Νεογνών (Μ.Ε.Ν.Ν.) με την προϋπόθεση ότι την ίδια πε¬ 
ρίοδο δεν υπηρετεί άλλος μόνιμος ιατρός των ενόπλων 
Δυνάμεων στην ίδια μονάδα. 

Οι ενδιαφερόμενοι υποβάλλουν αίτηση στην οικεία 
Υ.Πε. προσκομίζοντας τα αναφερόμενα στην παρ. 1 του 
άρθρου 3 της παρούσας απόφασης δικαιολογητικά, πλην 
της υπεύθυνης δήλωσης περί μη κατοχής άλλης δημό¬ 
σιας θέσης. Επιπλέον των δικαιολογητικών αυτών προ¬ 
σκομίζουν και σχετική άδεια από την υπηρεσία τους. Οι 
αιτήσεις αυτές δεν καταχωρούνται στους τηρούμενους 
καταλόγους αλλά εξετάζονται μεμονωμένα. 

Η απόφαση τοποθέτησης εκδίδεται από τον Διοικητή 
της οικείας Υ.Πε. και κοινοποιείται στο νοσοκομείο που 
τοποθετείται και στην υπηρεσία που υπηρετεί ο ιατρός, 
η οποία υποχρεούται να την επιδώσει στον ενδιαφερό¬ 
μενο. 

Άρθρο 8 

Πιστοποιητικό εξειδίκευσης 

1. Οι ιατροί μετά το τέλος της εξειδίκευσης και πριν τη 
χορήγηση του πιστοποιητικού εξειδίκευσης προσέρχο¬ 
νται σε επιτυχείς εξετάσεις ενώπιον Επιτροπής, η οποία 
αποτελείται από ένα (1) μέλος ΔΕΠ πρώτης βαθμίδας 
με πλήρη και αποκλειστική απασχόληση στο γνωστικό 
αντικείμενο της εντατικής θεραπείας και δυο (2) Διευ¬ 
θυντές Πολυδύναμων Μ.Ε.Θ. (Ενηλίκων ή Παίδων) ή 
Μ.Ε.Ν.Ν. εξειδικευμένους στην εντατικολογία ως μέλη. 
Πρόεδρος της Επιτροπής ορίζεται το μέλος ΔΕΠ. Η Επι¬ 
τροπή συγκροτείται με απόφαση του Υπουργού Υγείας. 
Με την ίδια απόφαση ορίζεται η έδρα και ο Γραμματέας 
της Επιτροπής. 

2. Οι εξετάσεις διενεργούνται σε ημερομηνία, που 
καθορίζεται από την εξεταστική Επιτροπή και γνωστο¬ 
ποιείται με ανακοίνωση, που αναρτάται στο ΔΙΑΥΓΕΙΑ, 
στα νοσοκομεία που παρέχουν εξειδίκευση σε Μ.Ε.Θ. 
(Ενηλίκων ή Παίδων) και Μ.Ε.Ν.Ν. και στους Ιατρικούς 
Συλλόγους. 

3. Σε περίπτωση αποτυχίας ο υποψήφιος έχει τη δυνα¬ 
τότητα να προσέλθει εκ νέου για εξέταση κατά την επό¬ 
μενη εξεταστική περίοδο ή και σε προσεχείς περιόδους. 

Άρθρο 9 

Καθορισμός θέσεων προς εξειδίκευση 

1. Η αναλογία εκπαιδευτών προς εκπαιδευόμενους 
ορίζεται τουλάχιστον 1 προς 1. 

2.0 αριθμός εξειδικευομένων ανά Πολυδύναμη Μ.Ε.Θ. 
(Ενηλίκων ή Παίδων) και Μ.Ε.Ν.Ν, κατ'ανώτατο όριο ορί¬ 
ζεται στους τέσσερις (4) ανά έξι (6) κλίνες. 

Β. Από την έναρξη ισχύος της παρούσας καταργείται 
κάθε άλλη απόφαση που ρυθμίζει διαφορετικά τα ανω¬ 
τέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2017 

Ο Υπουργός Ο Αναπληρωτής Υπουργός 

ΑΝΔΡΕΑΣ ΞΑΝΘΟΣ ΠΑΥΛΟΣ ΠΟΛΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 3614/12.10.2017 


Αριθ. οικ.16654 (4) 

Έναρξη λειτουργίας των Περιφερειακών Γρα¬ 
φείων Ασύλου Πειραιά και Αλίμου. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

1. Των άρθρων 41 και 90 του «Κώδικα Νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α' 98), 
όπως ισχύουν. 

2. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο «Πρόγραμμα Διαύγεια» και άλλες 
διατάξεις». 

3. Του ν. 4375/2016 (Α' 51) «Οργάνωση και λειτουρ¬ 
γία Υπηρεσίας Ασύλου, Αρχής Προσφυγών, Υπηρεσίας 
Υποδοχής και Ταυτοποίησης σύσταση Γενικής Γραμμα¬ 
τείας Υποδοχής, προσαρμογή της Ελληνικής Νομοθεσίας 
προς τις διατάξεις της Οδηγίας 2013/32/ΕΕ του Ευρωπαϊ¬ 
κού Κοινοβουλίου και του Συμβουλίου «σχετικά με τις 
κοινές διαδικασίες για τη χορήγηση και ανάκληση του 
καθεστώτος διεθνούς προστασίας (αναδιατύπωση)» 
(Ε180/29.6.2013), διατάξεις για την εργασία δικαιούχων 
διεθνούς προστασίας και άλλες διατάξεις», όπως ισχύ¬ 
ουν. 

4. Του άρθρου 6 του π.δ. 104/2012 (Α' 172) «Οργά¬ 
νωση και λειτουργία Υπηρεσίας Ασύλου στο Υπουργείο 
ΔημόσιαςΤάξης και Προστασίαςτου Πολίτη», όπωςτρο- 
ποποιήθηκε από το π.δ. 133/2013 (ΦΕΚΑ' 198), όπως 
τροποποιήθηκε και ισχύει. 

5. Του π.δ. 24/2015 (Α' 20), «Σύσταση και μετονομα- 
σία Υπουργείων, μεταφορά της Γενικής Γραμματείας των 
Κοινωνικών Ασφαλίσεων». 

6 . Των παρ. 1,2 και 4 της με αριθ. οικ. 14715/1.9.2017 
(Β' 3264) απόφασης του Υπουργού Μεταναστευτικής 
Πολιτικής «Ίδρυση Περιφερειακών Γραφείων Ασύλου 
στην περιφέρεια της Αττικής». 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζει: 

1. α.Την έναρξη λειτουργίας του Περιφερειακού Γρα¬ 
φείου Ασύλου (Π.Γ.Α.) Πειραιά με έδρα τον Πειραιά στις 
20 Οκτωβρίου 2017. 

β.Το Π.Γ.Α. Πειραιά είναι αρμόδιο για την εξέταση των 
αιτήσεων διεθνούς προστασίας, οι οποίες υπάγονται 
στην τοπική αρμοδιότητα του Περιφερειακού Γραφείου 
Ασύλου Αττικής, όπως αυτή ισχύει, και υποβάλλονται 
από υπηκόους Αφγανιστάν και Μπαγκλαντές. 

2. α.Την έναρξη λειτουργίας του Περιφερειακού Γρα¬ 
φείου Ασύλου (Π.Γ.Α.) Αλίμου με έδρα τον Άλιμο στις 20 
Οκτωβρίου 2017. 

β. Το Π.Γ.Α Αλίμου είναι αρμόδιο για την εξέταση των 
αιτήσεων διεθνούς προστασίας, οι οποίες υπάγονται 
στην τοπική αρμοδιότητα του Περιφερειακού Γραφείου 
Ασύλου Αττικής, όπως αυτή ισχύει, και υποβάλλονται 
από ανιθαγενείς Παλαιστινιακής καταγωγής, υπηκόους 
Αιγύπτου και Συρίας, πλην αυτών που υπάγονται στην 
αρμοδιότητα του Αυτοτελούς Κλιμακίου Ασύλου Ταχείας 
Εξέτασης Αιτήσεων Διεθνούς Προστασίας. 


3. Την αντικατάσταση της παρ. 1 β του άρθρου 2 της 
με αριθ. οικ. 9778/22.5.2017 απόφασης της Διευθύντριας 
της Υπηρεσίας Ασύλου (ΒΊ936) [διόρθωση σφάλματος 
ΦΕΚ 3299/Β730.9.2017], όπως αυτή τροποποιήθηκε με 
την παρ. 3 της με αριθ. οικ./12634/10.7.2017 απόφασης 
της Διευθύντριας της Υπηρεσίας Ασύλου (Β' 2476), ως 
ακολούθως: 

«Στην αρμοδιότητα του Π.Γ.Α. Αττικής υπάγονται όλες 
οι αιτήσεις διεθνούς προστασίας αλλοδαπών ή ανιθα- 
γενών, πλην αυτών που υπάγονται στα Περιφερειακά 
Γραφεία Ασύλου Πειραιά και Αλίμου σύμφωνα με τα ανα- 
φερόμενα στις παρ. 1 και 2 αντίστοιχα της παρούσας, 
καθώς και στα Αυτοτελή Κλιμάκια Ασύλου Αμυγδαλέ- 
ζας, Ταχείας Εξέτασης Αιτήσεων Διεθνούς Προστασίας, 
Εξέτασης Αιτήσεων Διεθνούς Προστασίας υπηκόων 
Πακιστάν και Εξέτασης Αιτήσεων Διεθνούς Π ροστασίας 
ποινικών κρατουμένων τα οποία ιδρύθηκαν δυνάμει 
των με αριθ. οικ. 5927/23.9.2013 (Β' 2565), οικ. 18739/ 

11.11.2016 (Β' 3786), οικ. 22511/21.12.2016 (Β' 4399) 
και οικ. 9778/22.5.2017 (Β' 1936) [διόρθωση σφάλματος 
ΦΕΚ 3299/Β730.9.2017] αποφάσεων της Διευθύντριας 
της Υπηρεσίας Ασύλου αντίστοιχα.». 

4. Το Περιφερειακό Γραφείο Ασύλου Αττικής είναι αρ¬ 
μόδιο για την εξέταση και διεκπεραίωση των υποθέσεων 
που εκκρεμούν σε αυτό, καθώς και για τον προγραμ¬ 
ματισμό και την εξέταση υποθέσεων για τις οποίες έχει 
πραγματοποιηθεί απλή ή πλήρης καταγραφή κατά την 
έναρξη ισχύος της παρούσας και μέχρι την ολοκλήρωση 
της διοικητικής διαδικασίας εξέτασης, καθώς και για τη 
διεκπεραίωση οιουδήποτε άλλου ζητήματος σχετίζεται 
με την υπόθεσή τους. 

5. Από την έναρξη ισχύος της παρούσας καταργού- 
νται τα Αυτοτελή Κλιμάκια Ασύλου Μετεγκατάστασης 
Αιτούντων Διεθνή Προστασία και Πειραιά τα οποία 
ιδρύθηκαν δυνάμει των 11294/1.10.2015 (Β' 2225), οικ. 
11643/29.7.2016 (Β' 2415) αντίστοιχα αποφάσεων της 
Διευθύντριας της Υπηρεσίας Ασύλου, ενώ οι εκκρεμού- 
σες σε αυτά υποθέσεις, καθώς και οι υποθέσεις που έχει 
πραγματοποιηθεί απλή ή πλήρης καταγραφή σε αυτά, 
κατά την έναρξη ισχύος της παρούσας εξετάζονται και 
διεκπεραιώνονται μέχρι την ολοκλήρωση της διοικη¬ 
τικής διαδικασίας εξέτασης τους από τα Περιφερειακά 
Ασύλου Αλίμου και Πειραιά αντίστοιχα. 

6 . Από την έναρξη ισχύος της παρούσας καταργού- 
νται οι οικ. 11643/29.7.2016 (ΦΕΚ Β' 2415), οικ. 15998/ 

5.10.2016 (Β' 3417) [διόρθωση σφάλματος ΦΕΚ 4026/ 
Β715.12.2016], 11294/1.10.2015 (ΦΕΚ Β' 2225), οικ. 
11643/29.7.2016 (ΦΕΚ Β' 2415) αποφάσεις της Διευ¬ 
θύντριας της Υπηρεσίας Ασύλου, η παρ. 2 της με αριθ. 
οικ./4199/6.3.2017 (Β' 881) απόφασης της Διευθύντριας 
της Υπηρεσίας Ασύλου, καθώς και κάθε γενική ή ειδική 
διάταξη που αντίκειται στην παρούσα απόφαση. 

7. Οι διατάξεις της παρούσας ισχύουν από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Οκτωβρίου 2017 

Η Διευθύντρια 

ΜΑΡΙΑ ΣΤΑΥΡΟΠΟΥΛΟΥ 





Τεύχος Β' 3614/12.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Αριθ. 2113.1-6/56930/ 2017 (5) 

Δικαιολογιγπκά έκδοσης άδειας εισαγωγής υλι¬ 
κών του ν. 2168/1993 που προορίζονται για τις 
ανάγκες του Λιμενικού Σώματος Ελληνικής Ακτο¬ 
φυλακής. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις 

α) της παραγράφου 1 του άρθρου 18 και των άρθρων 2 
και 11 του ν. 2168/1993 «Ρυθμίσεις θεμάτων που αφο¬ 
ρούν όπλα, πυρομαχικά, εκρηκτικές ύλες, εκρηκτικούς 
μηχανισμούς και άλλες διατάξεις» (Α' 147) όπως ισχύει, 
β) του ν. 4150/2013 «Ανασυγκρότηση του υπουργείου 
Ναυτιλίας και Αιγαίου και άλλες διατάξεις» (Α' 102) όπως 
ισχύει, 

γ) του π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170), 

δ) του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης καιΤουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας, Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού.» (Α' 114), 
ε) του π.δ. 125/2016 «Διορισμός Υπουργών, αναπλη¬ 
ρωτών Υπουργών και Υφυπουργών» (Α' 210), 
στ) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Απαιτούμενα δικαιολογητικά 
Για τα υλικά,όπως αυτά ορίζονται στο άρθρο 1 του 
ν. 2168/1993 (Α' 147), τα οποία εισάγονται και προορίζο¬ 
νται για τις ανάγκες του Λιμενικού Σώματος - Ελληνικής 
Ακτοφυλακής, απαιτείται άδεια εισαγωγής και μεταφο¬ 
ράς, η οποία εκδίδεται από την αρμόδια, για τον οπλισμό, 
Διεύθυνση του Αρχηγείου Λιμενικού Σώματος Ελληνικής 
Ακτοφυλακής, κατόπιν υποβολής από τον ενδιαφερόμε¬ 
νο των κάτωθι: 

1. Αίτησης στην οποία να μνημονεύονται οι λόγοι χο¬ 
ρήγησης της εν λόγω άδειας. Στην αίτηση θα πρέπει να 
αναγράφονται τα ακόλουθα: 

(α) Για φυσικά πρόσωπα: Επίθετο, Όνομα, Πατρώνυμο, 
Μητρώνυμο, ημερομηνία γέννησης, αριθμός ταυτότητας 


ή διαβατηρίου, ημερομηνία έκδοσης και εκδούσα αρχή, 
επάγγελμα, διεύθυνση κατοικίας και εργασίας, τηλέφωνο 
επικοινωνίας και τηλεομοιοτυπίας. 

(β) Για νομικά πρόσωπα: Επωνυμία και έδρα, καθώς και 
τα ως άνω υπό 1 (α) στοιχεία του νόμιμου ή των νόμιμων 
εκπροσώπων σύμφωνα με το οικείο καταστατικό. 

2. Υπεύθυνης δήλωσης του ν. 1599/1986, στην οποία 
να αναφέρεται ότι ο δηλών δεν εμπίπτει στις διατάξεις 
του άρθρου 18 του ν. 2168/1993. Για τη χορήγηση της 
άδειας θα αναζητείται, αυτεπάγγελτα το ποινικό μητρώο 
τύπου Α. 

3. Πιστοποιητικού Εισαγγελικής Αρχής περί μη φυγό¬ 
ποινου και φυγόδικου, το οποίο να έχει εκδοθεί πρόσφα¬ 
τα και όχι πέραν των τριών μηνών πριν από την ημερο¬ 
μηνία υποβολής της αίτησης. 

4. Επικυρωμένου φωτοαντίγραφου της πράξης διο¬ 
ρισμού εκπροσώπου του διοικητικού συμβουλίου της 
Α.Ε. ή επικυρωμένου φωτοαντίγραφου του καταστατι¬ 
κού προκειμένου για νομικό πρόσωπο άλλης μορφής ή 
βεβαίωσης εκπροσώπησης του αντίστοιχου Μητρώου 
Εταιρειών. 

5. Άδειας εμπορίας όπλων, πυρομαχικών, εκρηκτικών 
υλών κ.τ.λ. εκδιδόμενης από την αρμόδια προς τούτο 
υπηρεσία. 

Άρθρο 2 

Χρόνος ισχύος των αδειών 

Διαδικασία εισαγωγής 

1. Η άδεια ισχύει μέχρι εξήντα (60) ημέρες από την 
ημερομηνία εκδόσεώς της. 

2. α) Για εισαγωγή υλικών από χώρες μη Μέλη της Ευ¬ 
ρωπαϊκής Ένωσης, υποβάλλεται, πριν τον εκτελωνισμό, 
στην αρμόδια για τον οπλισμό Διεύθυνση του Αρχηγείου 
Λιμενικού Σώματος - Ελληνικής Ακτοφυλακής, αναλυτι¬ 
κή κατάσταση με τα στοιχεία εκείνα που απαιτούνται 
για τον προσδιορισμό και την αναγνώριση των μετα- 
φερόμενων ειδών, εις τριπλούν. Οι καταστάσεις αυτές 
θεωρούνται από την παραπάνω Διεύθυνση και οι δύο (2) 
παραδίδονται στον ενδιαφερόμενο, προκειμένου η μία 
να δοθεί στην αρμόδια Τελωνειακή Αρχή. Σε περίπτωση 
που δεν δοθεί στην αρμόδιαΤελωνειακή Αρχή η ως άνω 
κατάσταση θεωρημένη από την ανωτέρω Διεύθυνση 
του Αρχηγείου Λιμενικού Σώματος - Ελληνικής Ακτοφυ¬ 
λακής, δεν πραγματοποιείται ο εκτελωνισμόςτων προς 
εισαγωγή ειδών. 

β) Σε περίπτωση μεταφοράς των ανωτέρω ειδών από 
χώρες μέλη της Ευρωπαϊκής Ένωσης, το αργότερο κατά 
τη μεταφορά και πριν την αποθήκευση των εν λόγω ει¬ 
δών στις αποθήκες της επιχείρησης, υποβάλλεται στην 
ίδια ως άνω Υπηρεσία, εις διπλούν, λεπτομερής κατά¬ 
σταση που περιλαμβάνει τα προαναφερόμενα στοιχεία 
και η μία εξ αυτών επιστρέφεται θεωρημένη στον ενδι¬ 
αφερόμενο, προκειμένου να τηρηθεί μαζί με τα λοιπά 
παραστατικά της μεταφοράς που πραγματοποιήθηκε. 

3. Η άδεια εισαγωγής - μεταφοράς αφορά στο σύνολο 
των υλικών που προορίζονται για τις ανάγκες του Λιμε¬ 
νικού Σώματος Ελληνικής Ακτοφυλακής και η εισαγωγή 
αυτών δεν μπορεί να γίνει τμηματικά. 

Άρθρο 3 

Ανάκληση - αφαίρεση αδειών 

1. Η χορηγούμενη άδεια ανακαλείται ύστερα από 
αιτιολογημένη απόφαση της Διεύθυνσης που την χο¬ 
ρήγησε: α) Στις περιπτώσεις αναστολής της ισχύος των 
εκδιδομένων από υπηρεσίες άλλων Υπουργείων αδειών 
λειτουργίας ή εκμετάλλευσης της συγκεκριμένης επιχεί¬ 
ρησης, β) Στις περιπτώσεις που ορίζονται στο άρθρο 18 
του ν. 2168/1993. 

2. Η ανωτέρω άδεια δύναται να αφαιρείται προσωρινά, 
σύμφωνα με τις διατάξεις του άρθρου 22 του ν. 2168/ 
1993, σε περιπτώσεις παραβίασης των όρων που δια¬ 
λαμβάνονται σ' αυτές, εφόσον δεν συντρέχουν λόγοι 
ανάκλησης της άδειας αυτής, κατά τις διατάξεις του άρ¬ 
θρου 18 του ιδίου νόμου. 

Άρθρο 4 

Περιεχόμενο αδειών 

1 .α) Επί των αδειών, που αναφέρονται στην παρούσα 
απόφαση αναγράφονται τα ακόλουθα στοιχεία: 

(1) Τα στοιχεία του ενδιαφερομένου κατά τις διακρί¬ 
σεις, που αναφέρονται στο άρθρο 1 παρ. 1 εδάφ. α και β 
της παρούσας. 

(2) Το είδος της άδειας. 

(3) Η ημερομηνία έκδοσης και ημερομηνία λήξης. 

(4) Αναλυτικά τα υλικά που πρόκειται να εισαχθούν και 
με τα απαραίτητα εκείνα στοιχεία από τα οποία προσ¬ 
διορίζονται. 

(5) Οι οροί και περιορισμοί, με τους οποίους χορηγείται 
η συγκεκριμένη άδεια, ως και τα μέτρα ασφαλείας, που 
επιβάλλεται να λαμβάνονται από τον ενδιαφερόμενο, 
σε κάθε περίπτωση. 


(6) Κάθε άλλη αναγκαία λεπτομέρεια, κατά την κρίση 
της αρμόδιας για τη χορήγηση της άδειας Διεύθυνσης. 

β. Ο τύπος της άδειας καθορίζεται με απόφαση του 
Αρχηγού Λιμενικού Σώματος Ελληνικής Ακτοφυλακής. 

Άρθρο 5 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Σεπτεμβρίου 2017 

Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην αριθ. ΔΙΠΑΑΔ/Φ.Κ./125/26249/12-8-2017 από¬ 
φαση της Υπουργού Διοικητικής Ανασυγκρότησης με 
θέμα: «Κατανομή προσωπικού στο Υπουργείο Εσωτε¬ 
ρικών έτους 2017» που δημοσιεύθηκε στο ΦΕΚ 3321/ 
Β72017 ως προς την ημερομηνία έκδοσης της απόφασης 
διορθώνεται 
η εσφαλμένη: 

«12 Αυγούστου 2017» 
στην ορθή: 

«12 Σεπτεμβρίου 2017». 

(Από το Υπουργείο 
Διοικητικής Ανασυγκρότησης) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 













